Utover 60- og 70-tallet begynte nesten samtlige rockeband å lage lange gitarsoloer hvor gitaristene skulle vise ferdighetene sine, imponere publikum mest mulig og samtidig overgå andre gruppers soloer. Jimmy Page sine legendariske soloer i Led Zeppelin bør spesielt nevnes, og hans solo i sangen «Stairway to Heaven» ble i 1999 kåret til tidenes beste gitarsolo av GuitarWorld.